
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Ανάκληση απόφασης περί κηρύξεως εκτάσεως ως αναδασωτέας στη 
θέση «Άγιος Δημήτριος - Γαλάζια Ακτή» περιφέρειας Κοινότη- 
τος Καλυβιών - Θορικού - Αττικής. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στις Πλαταιές Ν. Βοιωτίας 
για αρχαιολογικούς σκοπούς... 2 

Αναγκαστική απαλλοτρίωση έκτασης 11.658 μ2 στην περιοχή 
Αντιμάχειας νήσου Κω, νομού Δωδ/σου. 3 

ΑΝΑΚΟΙΝΩΣΕΙΣ 

Ειδοποίηση κατάθεσης της αποζημείωσης ακινήτων που απαλλο- 
τριώνονται για την διαπλάτυνση της οδού Μοναστηριού από τη 
θέση «ΜΥΤΙΛΗΝΑΚ1Α» μέχρι την οδό Π. Τσαλδέρη στο Ν. 
Θεσ/νίκης. 4 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Πειραιώς (Ν. 
Αττικής) ..·. 5 

ΑΠΟΦΑΣΕΙΣ 


Τροποποίηση του ρυμοτομικού σχεδίου οικισμού Γιάννουλης Ν. Λάρι¬ 
σας με τον καθορισμό χώρου Δημοτικού Σχολείου και Γυμνασίου. . 6 

Αναστολή έκδοσης οικοδομικών αδειών και εκτέλεσης οικοδομικών 
εργασιών στην αδόμητη αρχαιολογική ζώνη Α' εντός του οριοθε- 
τημένου οικισμού ΝΙΚΟΠΟΛΗΣ Ν. ΠΡΕΒΕΖΑΣ . 7 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1031 (1) 

Ανάκληση απόφασής περί κηρύξεως εκτάσεως ως αναδασωτέας στη 
θέση «Άγιος Δημήτριος - Γαλάζια Ακτή» περιφέρειας Κοινότητος 
Καλυβιών - Θορικού - Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/1955 «περί διοικητικής αποκεντρώ- 


σεως», όπως αυτές τροποποιήθηκαν και συμπληρώθηκαν μεταγενέ¬ 
στερα με το Ν.Δ. 532/70. 

2. Τις διατάξεις του άρθρου 3 του Ν. 1599/1986 «Σχέσεις Κράτους 
- Πολίτη, καθιέρωση νέου τύπου δελτίου ταυτότητας και άλλες διατά¬ 
ξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 998/ 
1979 «περί προστασίας των δασών και των δασικών εν γένει εκτάσεων 
της Χώρας». 

4. Τις αριθμ. 160417/1180/8.7.80 και 182447/3049/ 
24.9.1980 δ/γές του Τπ. Γεωργίας «περί οδηγιών για τις (αναδασω¬ 
τέες εκτάσεις». 

5. Τις διατάξεις του Α.Ν. 261/1968. 

6. Την αριθμ. 2537/17.9.1990 απόφασή μας (ΦΕΚ 542/Δ’/ 
11.10.1990) με την οποία κηρύχθηκε αναδασωτέα έκταση εμβαδού 
(241,87) τετραγωνικών μέτρων στη θέση «Άγιος Δημήτριος - Γαλάζια 
Ακτή» - περιφέρειας Κοινότητας Καλυβιών θορικού - Αττικής. 

7. Την αριθμ. 863/30.3.1992 αναφορά του Δασαρχείου Λαυρίου 
από την οποία προκύπτει ότι η αριθμ. 2537/17.9.1990 απόφασή μας 
εκδόθηκε κατά πλάνη ως προς τα πραγματικά περιστατικά επειδή: 

α) εντός της εκτάσεως των 241,87 μ 2 έχει ανεγερθεί κτίσμα βάσεις 
της 019602/1973 οικοδομικής αδείας, τη προηγούμενη εκδόσει του 
υπ’ αριθμ. X. 11614/8.6.83 εγγράφου του Δασαρχείου Πεντέλης (για 
τμήμα αυτής) και ούτως έχει δημιουργηθεί κατάσταση με ανατρέψιμη 
(βλέπε και υπ’ αριθμ. 586/79 γνωμοδότηση του Ν.Σ.Κ. και υπ’ αριθμ. 
99929/2384/18.7.1986 Δ.Υ.Γ.) και ούτε κατεστράφη πρόσφατα δα¬ 
σική βλάστηση. 

β) Βάσει των υπ’ αριθμ. αποφάσεων 426/1987 και 77/1991 του 
Αρείου Πάγου και Ειρηνοδικείου Λαυρίου αντίστοιχα κρίθηκε ο μηδα- 
σικός χαρακτήρας της εκτάσεως δια της ακυρώσεως σχετικών Π.Δ. 
Αποβολής. 

Κατά συνέπεια των ανωτέρω εσφαλμένα κηρύχτηκε αυτή ως αναδα¬ 
σωτέα γιατί δεν συνέτρεχαν εν προκειμένω οι απαιτούμενες από το αρ. 
38 Ν.. 998/79 απαιτούμενες προϋποθέσεις. 

8. Τη σχετική Νομολογία του Συμβουλίου της Επικράτειας (4002 
και 4003/1983 αποφάσεις του), αποφασίζουμε: 

Ανακαλούμε την αριθμ. 2537/17.9.1990 απόφασή μας (ΦΕΚ 
542/τ. Δ'/11.10.1990 για τους αναφερομένους στο σκεπτικό της πα- 
ρούσης λόγους και θεωρούμε αυτήν ως μηδέποτε εκδοθείσαν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 14 Απριλίου 1992 
Ο Νομάρχης 

ΕΤΑΓ. ΧΑΡΑΛΑΜΠΙΔΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 340 (2) 

Αναγκαστική απαλλοτρίωση ακινήτου στις Πλαταιές Ν, Βοιωτίας για 
αρχαιολογικούς σκοπούς. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλ/σεων» 
σε συνδυασμό με το Β.Δ. 139/71 «περί αρμοδιότητος των Νομαρχών 
προς κήρυξιν αναγκαστικών τινων απαλλοτριώσεων». 

2. Τις διατάξεις του Κ.Ν. 5351/32 «περί αρχ/των» και του 
ΝΒΡΞΖ/1933 «περί απαλ/σεως ακινήτων δια την διενέργειαν ανασκα- 
φών προς ανεϋρεσιν η συντήρηση αρχαιοτήτων». 

3. Την 22/11.6.91 πράξη του ΚΑΣ και το Φ 135/15034/472/ 
2.4.92 έγγραφο του Υπουργού Πολιτισμού, αποφασίζουμε: 

Κηρύσσουμε την αναγκαστική απαλλοτρίωση ακινήτου, για λόγους 
δημόσιας ωφέλειας και ειδικώτερα για την προστασία, συντήρηση και 
ανάδειξη του κηρυγμένου αρχ/κού χώρου των Πλαταιών, έκτασης 
2815,95 μ2 και φαίνεται με τα στοιχεία Α-Β-Γ - Δ- Ε- Ζ- Η- Θ- Α 
στο κτηματολογικό διάγραμμα και τον επ’ αυτού κτηματολογικό πί¬ 
νακα του Θ. Καλαμπάκου. Θεωρημένο την 23.10.91 από τον Προϊστ. 
Αποτυπώσεων και Συν/σεων Κτιρίων Μιχ. Μαυραϊδή. 

Στην έκταση που απαλλοτριώνεται προβάλει δικαιώματα κυριότητας 
ο Νικόλαος Μπέκας. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει το Ταμείο Αρχ/κων Πόρων και Απαλ/σεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 7 Απριλίου 1992 
Ο Νομάρχης 

ΘΕΟΦ. ΠΑΠΑΔΟΠΟΥΛΟΣ 

-♦- 

Αριθ. ΔΕ 4222 (3) 

Αναγκαστική απαλλοτρίωση έκτασης 11.658 μ2 στην περιοχή Αντιμά- 
χειας νήσου Κω, νομού Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις όμοιες του Β.Δ. 139/71 «περί αρμοδιότητας 
Νομαρχών προς κήρυξη αναγκαστικών απαλλοτριώσεων». 

2. Το αριθμ. Φ.913.3/12/62/4292/Σ.115/24.1.92 έγγραφο 
του Υπουργείου Εθνικής Άμυνας. 

3. Το υπό κλίμακα 1:500 (Αριθμ. κτημ. 1575) κτηματολογικό διά¬ 
γραμμα και τον αντίστοιχο κτηματολογικό πίνακα της 80 ΑΔΤΕΑ. 

4. Τις διατάξεις του Νόμου 4442/1929 «περί κυρώσεως του από 
21.2.26 Ν.Δ. «περί στρατιωτικών εισφορών και ναυλώσεων όπως 
έχουν τροποποιηθεί και συμπληρωθεί μεταγενέστερα, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για κάλυψη στρατιωτικών αναγκών έκταση 
11.658 μ2 που βρίσκεται στην περιοχή Αντιμάχειας νήσου Κω και φαί¬ 
νεται στο κτηματολογικό διάγραμμα (Αριθμ. κτημ. 1575) και στον 
αντίστοιχο κτηματολογικό πίνακα που έχει συνταχθεί από τον ΔΝΕΑ 
(ΠΒ) Κουκούμα Ιωάννη Τοπ/φο Μηχανικό και έχει θεωρηθεί από τον 
Ανχη (Π2) Τσιρώνη Θεόδωρο. 

Στην έκταση που απαλλοτριώνεται, προβάλλει δικαίωμα κυριότητας 
ο Οργανισμός Διαχ. Κτημάτων Βακούφ Κω. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Εθνικής Άμυνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 27 Μαρτίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 


Αριθ. ΑΠ/ΤΑ 14916/1322 (4) 

Ειδοποίηση κατάθεσης της αποζημίωσης ακινήτων που απαλλοτριώνο- 
νται για την διαπλάτυνση της οδού Μοναστηριού από τη θέση «ΜΥ- 
ΤΙΛΗΝΑΚΙΑ» μέχρι την οδό Π. Τσαλδάρη στο Ν. θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξεις του από 17.7.23 ΝΔ/τος «περί σχεδίων πόλεων κ.λπ. 
συνοικισμών του Κράτους». 

2. Το αρ. 24 του Α.Ν. 1731/1939 «περί αναγκαστικών απαλ/ 
σεων» όπως αντικαταστάθηκε κατά την παρ. 1 αυτού με το αρθ. 8 του 
Ν.Δ/τος 3979/1959 «περί τροπ/σεως ενίων διατάξεων του Α.Ν. 
1731/1939 «περί αναγκαστικών απαλλοτριώσεων». 

3. Την απόφαση εξουσιοδότησής μας αρ. ΕΣ 23157/6.7.82 Νομάρ¬ 
χου θεσ/νίκης για άσκηση από μας μέρους των αρμοδιοτήτων του. 

Φέρουμε σε γνώση αυτών που έχουν ή αξιούν δικαίωμα κυριότητας 
στα ακίνητα που απαλλοτριώνονται για την διαπλάτυνση της οδού Μο¬ 
ναστηριού από τη θέση «ΜΥΤΙΛΗΝΑΚΙΑ» μέχρι την οδό Παν. Τσαλ¬ 
δάρη στο Δήμο Ελευθερίου - Κορδελιού βάσει της πράξεως τακτοποίη¬ 
σης και αναλογισμού αριθμ. 5297/86 όπως αυτή ισχύει μετά την 
έγκρισή της ότι η αποζημίωση που καθορίστηκε με την απόφαση του 
Μονομελούς Πρωτοδικείου θεσ/νίκης αριθμ. 54/5.3.90 κατατέθηκε 
στο Ταμείο Παρακαταθηκών και Δανείων υπέρ αυτών που θα αναγνω- 
ρισθούν δικαιούχοι σύμφωνα με το νόμο συστάσεως. 

Για την κατάθεση αυτή έχει εκδοθεί το γραμμάτιο παρακαταθήκης 
αριθμ. 500705/27.2.1992 ποσού δραχμών 2.604.000 του Ταμείου 
Παρακαταθηκών και Δανείων (Υποκατάστημα θεσ/νίκης) υπέρ των 
αναγνωρισθησομένων δικαιούχων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη 8 Απριλίου 1992 

Με εντολή Νομάρχη 

Η Διευθύντρια κ.α.α. 

ΑΙΚ. ΘΕΜΕΛΗ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Πειραιώς (Ν. Αττι- 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154), 
όπως τροποποιήθηκε με το υπ’ αριθ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «Περί συ¬ 
στάσεως Υπουργείου Χωροταξίας Οικισμού και Περιβάλλοντος» (Α' 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και κυβερνητικά όργανα» (Α' 137). 

6. Την 4.327/4.3.1991 πράξη συναίνεσης ενώπιον της συμβολαιο¬ 
γράφου Πειραιώς Μαρίας Ματθαίου, των Δαμιανού Συμεωνίδη, Σοφίας 
Χριστοφόρου, Δέσποινας Παπαδοπούλου και Ελένης Συμεωνίδου οι 
οποίοι έχουν το δικαίωμα μεταφοράς συντελεστή δόμησης και ενεργούν 
για τον εαυτό τους και για λογαριασμό του Ιωάννη Καψιώτη αποκλει¬ 
στικού κυρίου του παρακάτω περιγραφομένου ακινήτου. 

7. Την 153/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 28268/1.4.1991 απόφαση του Υπουργού Περιβάλλοντος, 

Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του υπαλλήλου Γεωργίου Δόντα επιβεβαί¬ 
ωση των εμπλεκομένων στον υπολογισμό του μεταφερομένου συντελε- 
στού δόμησης στοιχείων του ακινήτου, που βρίσκεται εντός του ρυμοτο¬ 
μικού σχεδίου δήμου Πειραιώς (Ν. Αττικής) και ειδικότερα επί της οδού 
Κουντουριώτου αριθ. 152, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου δήμου Πει¬ 
ραιώς (Ν. Αττικής) και ειδικότερα επί της οδού Κουντουριώτου αριθ. 
152, έχει χαρακτηρισθεί ως διατηρητέο με την 22566/1265/ 
16.3.1987 απόφαση του Υπουργού Περιβάλλοντος, Χωροταξίας και 
Δημοσίων Έργων (Δ' 420), του οποίου την αποκλειστική κυριότητα 
έχει ο Ιωάννης Καψιώτης και το δικαίωμα της μεταφοράς του συντελε¬ 
στή δόμησης έχουν οι παραπάνω συναινούντες στη μεταφορά του συντε¬ 
λεστή Δαμιανός Συμεωνίδης, Σοφία Χριστοφόρου, Δέσποινα Παπαδο- 
πούλου και Ελένη Συμεωνίδου, όπως το βαρυνόμενο ακίνητο φαίνεται 
με στοιχεία Α Β Γ Δ Ε Ζ Α στο σχετικό πρωτότυπο διάγραμμα σε κλί¬ 
μακα 1:200 που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 90606/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 142,59 τ.μ. 

β. Ποσοστό κάλυψης: 70% 


γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

δ. Δομήσιμες επιφάνειες που αντιστοιχούν σ’ αυτό: 

142,59 τ.μ. X 4,2 = 598,88 τ.μ. 

ε. Δομημένη επιφάνεια: 270,92 τ.μ. (εκ των οποίων 142,59, τ.μ. 
στο ισόγειο και 128,33 τ.μ. στον όροφο). 

στ. Μεταφερόμενη δομήσιμη επιφάνεια: 598,88 τ.μ. - 270,92 τ.μ. 
= 327,96 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Δαμιανού Συμεωνίδη, Σοφίας Χριστοφόρου, Δέσποινας Πα- 
παδοπούλου και Ελένης Συμεωνίδου για εμβαδόν 327,96 τ.μ. από ορό¬ 
φους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 1691 (6) 

Τροποποίηση του ρυμοτομικού σχεδίου οικισμού Γιάννουλης Ν. Λάρι¬ 
σας με τον καθορισμό χώρου Δημοτικού Σχολείου και Γυμνασίου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του ν.δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70 αυτού. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 ν.δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθμ. 183/1986 π.δ/τος (ΦΕΚ 70/Α) και 
ειδικότερα το άρθρο 1 αυτού. 

4. Την υπ’ αριθμ. 22/1992 απόφαση τού Κοινοτικού Συμβουλίου. 

5. Την υπ’ αριθμ. 87/1992 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 4ης/1992 συνεδρίας, αποφασίζουμε: 


Άρθρο 1 

Α) Εγκρίνεται η τροποποίηση του ρυμοτομικού σχεδίου οικισμού 
Γιάννουλης με τον καθορισμό του χώρου, όπως αυτός ορίζεται στο συ¬ 
νημμένο τοπογραφικό διάγραμμα, για ανέγερση Δημοτικού Σχολείου 
και Γυμνασίου η οποία αποβαίνει σε κοινή ωφέλεια. 

Β) Οι όροι δόμησης καθορίζονται ως εξής: 

κάλυψη 60% - συντ. δόμησης 0.8 - όροφοι 2 - ύψος 8.5μ. και στέγη 
επί πλέον. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει να αναρτηθεί στο Κοινοτικό 
Κατάστημα επί 15μερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα 27 Μαρτίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

Αριθ. τ.π. 1155 

Αναστολή έκδοσης οικοδομικών αδειών και εκτέλεσης οικοδομικών ερ¬ 
γασιών στην αδόμητη αρχαιολογική ζώνη Α' εντός του οριοθετημέ- 
νου οικισμού ΝΙΚΟΠΟΛΗΣ Ν. ΠΡΕΒΕΖΑΣ. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώ- 
σεως» και τις διατάξεις του Ν. 3620/56 «περί τροποποιήαεως και συ- 
μπληρώσεως των διατάξεων περί διοικητικής αποκεντρώσεως» 

2) Τις διατάξεις του Ν.Δ. 532/70 «περί συμπληρώσεως των διατά¬ 
ξεων περί διοικητικής αποκεντρώσεως». 

3) Τις διατάξεις του Ν. 1032/80 «περί συστάσεως Υπουργείου Χω¬ 
ροταξίας». 

4) Τις διατάξεις του Π.Δ. 24.4.85 «περί τρόπου καθορισμού ορίων 
οικισμών της χώρας μέχρι 2.000 κατοίκους». 

5) Τις διατάξεις του Ν.Δ. της 17.7.23 «περί σχεδίων πόλεων κ.λπ.» 
όπως τροποποιήθηκαν και συμπληρώθηκαν και ειδικώτερα τα άρθρα 8 
παρ. 1 και 85Α. 

6) Τις διατάξεις του Π.Δ. 183/86 και ειδικώτερα το άρθρο 1 παρ. 

ΐγ· 

7) Το Π.Δ. (ΦΕΚ 781/Δ/6.11.91) «Καθορισμός χρήσεων γης 


κ.λπ., περιοχής του Δήμου Πρέβεζας και των Κοινοτήτων Μύτικα, Νι- 
κόπολης και Μιχαλιτσίου Ν. Πρέβεζας. 

8) Το αριθμ. ΥΠΠΟ/ΑΡΧ/Α1/Φ12/58283/2974/ 24.1.92 έγ¬ 
γραφο του Υπ. Πολιτισμού Δ/νση Προιστ. & Κλασσ. Αρχ/των. 

9) Το αριθ. 355/27.2.92 έγγραφο της ΙΒ' Εφορείας Προιστ. & 
Κλασ. Αρχαιοτήτων Ιωάννίνων, αποφασίζουμε: 

Εγκρίνουμε την αναστολή έκδοσης οικοδομικών αδειών και εκτέλε¬ 
σης οικοδομικών εργασιών στην αδόμητη Αρχαιολογική ζώνη Α που 
εμπίπτει εντός του οριοθετημένου οικισμού Νικόπολης Ν. Πρέβεζας και 
συγκεκριμένα στην περιοχή (Α Β Γ Δ Ε Ζ Η ΘI Σ Τ Υ Α) που περικλείε¬ 
ται μεταξύ του ορίου του οικισμού και της γραμμής ΣΤΥΑΦ, όπως φαί¬ 
νεται στο συνημμένο με την απόφαση αυτή απόσπασμα χάρτη οριοθέτη- 
σης του οικισμού σε κλ. 1:5.000 που φέρει θεώρηση του Προϊσταμένου 
του Τμήματος Πολεοδομίας και Π.Ε. Ν. Πρέβεζας, για διάστημα έξη 
(6) μηνών και μέχρι να δημοσιευθεί στην Εφημερίδα της Κυβερνήσεως 
η απόφαση Νομάρχη περί τροποποίησης του ορίου του οικισμού, με την 
οποία θα εξαιρείται της οριοθέτησης η εν λόγω περιοχή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα 10 Απριλίου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

